Diari Oficial de la Generalitat Valenciana


Sumari del DOGV 6314, del 20-07-2010 (2010/7961)

RESOLUCIÓ de 10 de juny de 2010, de la Direcció General d'Energia, per la qual s'atorga a Sociedad Estatal de Aguas de las Cuencas Mediterráneas, SA (Acuamed, SA), l'autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST Orpesa, al terme municipal d'Orpesa. Expedient número ATRCCT/2009/46/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7961


Data del document
:   10-06-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 10 de juny de 2010, de la Direcció General d'Energia, per la qual s'atorga a Sociedad Estatal de Aguas de las Cuencas Mediterráneas, SA (Acuamed, SA), l'autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST Orpesa, al terme municipal d'Orpesa. Expedient número ATRCCT/2009/46/12. [2010/7961]  
Vista la sol·licitud presentada per Sociedad Estatal de Aguas de las Cuencas Mediterráneas, SA (Acuamed, SA), amb domicili a l'efecte de notificacions al c/ Abasanz, núm. 11, 28813 Madrid, amb data 3 de desembre de 2009, davant del Servici Territorial d'Energia de Castelló, expedient ATRCCT/2009/46/12, perquè se li concedisca l'autorització administrativa i l'aprovació del projecte d'execució per a l'ampliació de la subestació transformadora de 132/20 kV, denominada ST Orpesa, ubicada en la parcel·la S-RD-8 del Pla Parcial del Sector R5-A, Complex Marina d'Or, al terme municipal d'Orpesa, província de Castelló.  
Al mencionat escrit, s'adjunta el projecte d'execució de l'esmentada instal·lació, firmat pel tècnic competent i visat pel col·legi oficial corresponent amb data 7 de juliol de 2009.  
Vist que consten com a antecedents de la present els següents:  
- Resolució d'autorització administrativa de la nova subestació transformadora de 132/20 kV denominada ST Orpesa de 17 de gener de 2005 i Resolució d'aprovació del projecte d'execució de la instal·lació elèctrica mencionada, de 23 de maig de 2007, que inclou la Resolució de Declaració d'Impacte Ambiental de 13 de desembre de 2004, de la Direcció General del Medi Natural de la Conselleria de Territori i Habitatge, per mitjà de la qual s'estima acceptable, només als efectes ambientals, el projecte mencionat.  
Les dos resolucions van ser atorgades per esta Direcció General d'Energia a Iberdrola Distribució Elèctrica, SAU.  
Vist que, en l'escrit de sol·licitud, consta per l'empresa peticionària, Sociedad Estatal de Aguas de las Cuencas Mediterráneas, SA (Acuamed, SA), que el manteniment i l'operació de les instal·lacions elèctriques l'ampliació de les qual se sol·licita, serà realitzat per Iberdrola Distribución Eléctrica, SAU, que manifesta l'acceptació i la conformitat per les dos parts.  
Vist que la sol·licitud va ser exposada a la corresponent informació pública per mitjà d'anunci en el Diari Oficial de la Comunitat Valenciana de 8 d'abril de 2010, de conformitat amb el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
D'acord amb la documentació que hi ha a l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Decret 88/2005 es va traslladar a l'Ajuntament d'Orpesa la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixe organisme, a l'efecte de donar la conformitat o l'oposició.  
No consta en l'expedient la presentació de l'informe sol·licitat.  
Vist l'informe tècnic de 21 de gener de 2010, emés pel Servici Territorial d'Energia de Castelló.  
Atés que, d'acord amb la documentació que hi ha a l'expedient, l'ampliació sol·licitada s'executarà en els mateixos terrenys on actualment està situada la subestació transformadora, és a dir, en la parcel·la S-RD-8 del Pla Parcial del Sector R5-A, Complex Marina d'Or, al terme municipal d'Orpesa, província de Castelló.  
Atés que, d'acord amb la sol·licitud i el projecte presentat, la finalitat sol·licitada amb l'ampliació és satisfer les necessitats de demanda d'energia per part de l'empresa Sociedad Estatal de Aguas de las Cuencas Mediterráneas, SA (Acuamed, SA) d'acord amb la realització de la seua activitat.  
Atés que és aplicable el títol VII de la Llei 54/1997, de 27 de novembre, del Sector Elèctric, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Sociedad Estatal de Aguas de las Cuencas Mediterráneas, SA (Acuamed, SA), l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV, denominada ST Orpesa, en la parcel·la S-RD-8 del Pla Parcial del Sector R5-A, Complex Marina d'Or, al terme municipal d'Orpesa, província de Castelló, i les característiques principals de les quals són:  
- Sistema de 132 kV.  
Actualment este sistema és del tipus GIS, de disposició interior, amb aïllament en hexafluorur de sofre (SF6), amb esquema de barra simple i ubicat a l'interior de l'edifici.  
· La seua ampliació consistix en la instal·lació d'una nova cel·la de línia (L-3 Acuamed) de tipus interior, composta d'un interruptor; quatre seccionadors tripolars (dos de barra, un d'eixida de línia i un de presa de terra); sis transformadors (tres d'intensitat i tres de tensió); dos jocs de barres i caixa de terminals.  
Es complementa amb la xarxa de terres, quadres de control i armari de proteccions, telecontrol i comunicacions, i equips de mesurament.  
- Pressupost total: 304.674,56 euros tema de 132 kV.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat pel tècnic competent i visat pel col·legi oficial corresponent amb data 7 de juliol de 2009.  
La present resolució està sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb les altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions, i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En qualsevol cas, Societat Estatal d'Aigües de les Conques Mediterrànies, SA (Acuamed, SA), haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, amb anterioritat a l'acabament del mencionat termini, Sociedad Estatal de Aguas de las Cuencas Mediterráneas, SA (Acuamed, SA), podrà sol·licitar una ampliació d'este mitjà de sol·licitud motivada davant d'esta Direcció General d'Energia.  
5. El titular donarà compte de l'acabament de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, amb acreditació que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de juny de 2010.- El director general d'Energia: Antonio Cejalvo Lapeña.